arnastofnun/IGC-2024 huggingface dataset:
Þingræður haldnar á Alþingi Íslendinga



Mér hafa borist eftirfarandi bréf: „Reykjavík, 28. jan. 1975. Formaður þingflokks Sjálfstfl. hefur í dag ritað mér á þessa leið: „Samkvæmt beiðni Ellerts B. Schram, 11. þm. Reykv., sem er á förum til útianda í opinberum erindum og mun því ekki geta sótt þingfundi á næstunni, leyfi ég mér með skírskotum til 138. gr. l. um kosningar til Alþ. að óska þess að 2. varam. Sjálfstfl. í Reykjavík, Gunnar J. Friðriksson iðnrekandi, taki sæti á Alþ. í fjarveru hans.“ Þetta er yður, herra forseti, hér með tilkynnt með ósk um að þér látið fram fara í Sþ. rannsókn á kjörbréfi varamanns. Magnús T. Ólafsson, forseti Nd.“ „Reykjavík, 28. jan. 1975. Af sérstökum ástæðum get ég ekki tekið sæti á Alþ. í fjarveru Ellerts B. Schram, 11. þm. Reykv. næstu tvær vikur. Virðingarfyllst, Geirþrúður Hildur Bernhöft.“ Það þarf að rannsaka kjörbréf Gunnars J. Friðrikssonar og gef ég kjörbréfanefnd 10 mínútur til að rannsaka kjörbréfið. Fundi er frestað í 10 mínútur meðan kjörbréfanefnd starfar. - Fundarhlé.



Herra forseti. Kjörbréfanefnd hefur rannsakað kjörbréf Gunnars J. Friðrikssonar iðnrekanda, Snekkjuvogi 13, Reykjavík, sem er 2. varaþm. Sjálfstfl. í Reykjavíkurkjördæmi. N. mælir með því, að kosningin verði tekin gild og kjörbréfið samþ.



Gunnar J. Friðriksson hefur ekki áður setið á þingi og ber því að undirrita eiðstaf.



Gunnar J. Friðriksson hefur undirritað eiðstaf og býð ég hann velkominn til starfa á Alþingi.
Þingræður haldnar á Alþingi Íslendinga



Eina dagskrármálið, rannsókn kjörbréfs, verður tekið út af dagskrá vegna þess að kjörbréfið hefur ekki borist og varamaður Ragnars Arnalds, sem ætlaði að mæta hér á þingi í dag, er veðurtepptur norður á Siglufirði.
Þingræður haldnar á Alþingi Íslendinga



Mér hefur borist eftirfarandi bréf: „Reykjavík, 31. jan. 1975. Ragnar Arnalds, 5. þm. Norðurl. v., hefur í dag ritað mér á þessa leið: „Þar sem ég er á förum til útlanda í opinberum erindum og mun því ekki geta sótt þingfundi á næstunni, leyfi ég mér að biðja um fjarvistarleyfi og með skírskotun til 138. gr. l. um kosningar til Alþ. að óska þess að 1. varamaður Alþb. í Norðurl. v., Hannes Baldvinsson síldarmatsmaður, taki sæti á Alþingi í fjarveru minni.“ Þetta er yður, herra forseti, hér með tilkynnt með ósk um að þér látið fram fara í Sþ. rannsókn á kjörbréfi varamanns. Þorv. Garðar Kristjánsson, forseti Ed.“ Það þarf að rannsaka kjörbréf Hannesar Baldvinssonar og hið ég kjörbréfanefnd að taka við kjörbréfinu og rannsaka það og fær hún 10 mín. til umráða. - Fundarhlé.



Herra forseti. Kjörbréfanefnd hefur rannsakað kjörbréf Hannesar Baldvinssonar síldarmatsmanns á Siglufirði sem 1. varaþm. Alþb. í Norðurl. v. Kjörbréfanefnd hefur ekki fundið neina galla á kjörbréfinu og leggur til samhljóða að kjörbréfið verði samþ. og kosning Hannesar Baldvinssonar tekin gild.



Hannes Baldvinsson hefur áður setið á Alþ. og hefur undirritað eiðstaf, og býð ég hann velkominn til starfa.
Þingræður haldnar á Alþingi Íslendinga

Forseti (Ásgeir Bjarnason) : Mér hefur borist svo hljóðandi bréf: „Reykjavík, 3. mars 1975. Ritari þingflokks Sjálfstfl. hefur í dag ritað mér á þessa leið: „Samkvæmt beiðni Eyjólfs K. Jónssonar, 4. þm. Norðurl. v., sem nú er utanbæjar vegna sérstakra anna, leyfi ég mér með skírskotun til 138. gr. l. um kosningar til Alþ. að óska þess að 1. varam. hans, frú Sigríður Guðvarðardóttir, taki á meðan sæti hans á Alþingi “ Þetta er yður, herra forseti, hér með tilkynnt með ósk um að þér látið fram fara í Sþ. rannsókn á kjörbréfi varamanns. Ragnhildur Helgadóttir, forseti Nd. Til forseta Sþ.“ Það þarf að rannsaka kjörbréf frú Sigríðar Guðvarðardóttur og bið ég kjörbréfanefnd að gera það nú þegar.

Frsm. (Pálmi Jónsson) : Herra forseti. Kjörbréfanefnd hefur fjallað um kjörbréf frú Sigríðar Guðvarðardóttur, 1. varaþm. Sjálfstfl. í Norðurl. v., sem tekur sæti á Alþ. í forföllum Eyjólfs K. Jónssonar. N. leggur einróma til að kosning varaþm. sé tekin gild og kjörbréfið samþ.





Frú Sigríður Guðvarðardóttir hefur ekki áður setið á Alþ. og ber því að undirrita eiðstaf. Frú Sigríður Guðvarðardóttir hefur undirritað eiðstaf og býð ég hana velkomna til starfa á Alþ.
Þingræður haldnar á Alþingi Íslendinga

Frsm. (Halldór Ásgrímsson) : Herra forseti. Fjh.- og viðskn. hefur tekið frv. til l. um lántökuheimild fyrir ríkissjóð til athugunar og mælir með að það verði samþ. óbreytt. Fjarverandi afgreiðslu málsins voru Albert Guðmundsson, Jón Árm. Héðinsson og Axel Jónsson. Alger samstaða var í n. um afgreiðslu þessa máls, enda er hér um að ræða að veita heimild til að taka lán, allt að 25.5 millj. danskra króna, vegna smíða á varðskipi fyrir Landhelgisgæsluna sem lengi hefur verið óskað eftir að kæmi hingað til lands.
Þingræður haldnar á Alþingi Íslendinga

Fjmrh. (Matthías Á. Mathiesen) : Herra forseti. Með þál. 16. des. 1972 var ríkisstj. heimilað að stofna til byggingar eða kaupa á nýju varðskipi fyrir Landhelgisgæsluna. Eftir að athugun hafði farið fram og leitað hafði verið tilboða, var að lokum samningur gerður við Århus Flydedok A/S í Danmörk um smíði á varðskipinu. Smíðaverð skipsins er samkv. samningi d. kr. 29 millj. 642 þús. og skyldi seljandi útvega lán fyrir 80% andvirðisins til 8 ára. Við þann hluta, sem lán er veitt til, bætist enn fremur kostnaður vegna viðbótarverka sem ákveðin voru eftir samningsgerðina, aðallega ýmiss konar búnaður. Verður sá hluti smíðaverðsins, sem lán verður veitt fyrir, alls að upphæð um 25 millj. og 500 þús. d. kr. Varðskipið, sem nefnt hefur verið Týr, verður afhent nú um næstu helgi, þ. e. a. s. 15. mars, og að því búnu ber að ganga frá lántökunni. Er því með frv. því, sem hér er til umr., leitað lántökuheimildar svo sem í 1. gr. frv. segir. Ég vil, hæstv. forseti, að lokinni þessari umr. leggja til að málinu verði vísað til 2. umr. og hv. fjh.- og viðskn., en vegna þess hve skammur tími er til þess að ganga verður frá hlutum, þá vildi ég mega vonast til þess að hv. n. og hv. þd. sjái sér fært að afgreiða þetta mál í dag og að hæstv. forseti boði síðar í dag til funda til þess að frv. þetta geti orðið að lögum í dag.
Þingræður haldnar á Alþingi Íslendinga

Frsm. (Ólafur G. Einarsson) : Hæstv. forseti. Fjh.- og viðskn. hefur athugað þetta mál og er álit hennar á þskj. 373. N. mælir með því, að frv. verði samþykkt.
Þingræður haldnar á Alþingi Íslendinga



Mér hafa borist eftirfarandi bréf: „Reykjavík, 11. apríl 1975. Lúðvík Jósepsson, 2. þm. Austf., hefur í dag ritað mér á þessa leið: „Þar sem ég er á förum til útlanda til að sitja hafréttarráðstefnuna í Genf og mun því ekki geta sótt þingfundi næstu vikur, leyfi ég mér að biðja um fjarvistarleyfi og með skírskotun til 138. gr. l. um kosningar til Alþ. að óska þess, að 1. varamaður Alþb. í Austurlandskjördæmi, Sigurður Blöndal, skógarvörður, taki sæti á Alþ. í fjarveru minni.“ Þetta er yður, herra forseti, hér með tilkynnt með ósk um að þér látið fram fara í Sþ. rannsókn á kjörbréfi varamanns. Ragnhildur Helgadóttir, forseti Nd.“ Kjörbréf Sigurðar Blöndals liggur hér fyrir. Þá hefur borist annað bréf : „Reykjavík, 11. apríl 1975. Halldór E. Sigurðsson, f. h. þingflokks framsóknarmanna, hefur í dag ritað mér á þessa leið. „Mér hefur tjáð Þórarinn Sigurjónsson, 2. þm. Sunnl., að hann geti ekki vegna persónulegra ástæðna sótt þingfundi á næstunni. Því er þess óskað með skírskotun til 138. gr. l. um kosningar til Alþ. að 1. varam. Framsfl. í Suðurlandskjördæmi, Guðmundur G. Þórarinsson verkfræðingur, taki sæti Þórarins á Alþ. meðan hann er fjarverandi.“ Þetta er yður, herra forseti, hér með tilkynnt með ósk um að þér látið fram fara í Sþ. rannsókn á kjörbréfi varamanns. Ragnhildur Helgadóttir, forseti Nd.“ Kjörbréf Guðmundar G. Þórarinssonar liggur hér fyrir. Vil ég leyfa mér að biðja kjörbréfanefnd að taka bæði þessi kjörbréf til rannsóknar og verður veitt rúmlega 10 mín. fundarhlé á meðan, þannig að fundi verður frestað þar til klukkan er 20 mín. gengin í þrjú. - Fundarhlé.

Frsm. (Tómas Árnason) : Herra forseti. Kjörbréfanefnd hefur rannsakað kjörbréf þeirra Guðmundar G. Þórarinssonar verkfræðings, sem er 1. varaþm. Framsfl. í Suðurlandskjördæmi, og kjörbréf Sigurðar Blöndals, Hallormsstað, sem er 1. varaþm. Alþb. í Austurlandskjördæmi. Kjörbréfanefnd hefur ekki séð neina meinbugi á þessum tveim kjörbréfum og leggur einróma til að þau verði samþ. og kosning þeirra Guðmundar G. Þórarinssonar og Sigurðar Blöndals tekin gild.
Þingræður haldnar á Alþingi Íslendinga

Frsm. (Ingi Tryggvason) : Herra forseti. Allshn. hefur rætt frv. til l. um breyt. á l. nr. 85 23. júní 1936, um meðferð einkamála í héraði, og fengið skriflegar og munnlegar umsagnir um málið. N. hefur orðið sammála um að mæla með samþykkt frv., en gerir þó svolitla brtt. við frv., sem er á þskj. 433. Efnislega er sú breyt., sem þarna er lagt til að gerð verði, á þá lund að í stað þess að gert er ráð fyrir að jafnan sé bókað í þingbækur um þinghald sé heimilt að veita leyfi til þess að það sé ekki gert, þ. e. a. s. að hljóðupptakan ein nægi sem bókun, en þannig hafa þessi mál verið í framkvæmd hjá borgardómaraembættinu í Reykjavík a. m. k. að undanförnu.

Frsm. (Ingi Tryggvason) : Herra forseti. Allshn. hefur rætt frv. til l. um breyt. á l. nr. 85 23. júní 1936, um meðferð einkamála í héraði, og leggur einróma til að frv. verði samþ. óbreytt. Það hefur verið leitað skriflegra og munnlegra umsagna um málið, en að öðru leyti vísast til þeirra skýringa sem gefnar voru á þessu máli við framsögu hér fyrr á Alþ.

Frsm. (Ingi Tryggvason) : Herra forseti. Frv. til l. um breyt. á l. nr. 20 8. mars 1954, um vátryggingarsamninga, er í beinu samhengi við það frv. sem afgr. var til 3. umr. nú fyrir skemmstu. Allshn. hefur orðið sammála um að mæla með frv. þessu óbreyttu.



Herra forseti. Það hefur orðið eins með þetta frv. og þau, sem lýst hefur verið hér á undan, að allshn. hefur athugað frv. á nokkrum fundum og kynnt sér umsagnir sem um það hafa horist. Nefndin leggur að þessari athugun lokinni einróma til að frv. verði samþ. óbreytt.

Frsm. (Oddur Ólafsson) : Herra forseti. 125. mál fjallar um breyt. á l. um almannatryggingar. Breyt. koma fram í 1. og 2. gr. frv. 1. gr. hljóðar svo: „Nú dvelst sá, sem dagpeninga nýtur, í sjúkrahúsi eða á hæli á kostnað samlags síns og skal hann þá halda dagpeningum óskertum. Hið sama gildir um sjúkradagpeninga vegna barna sjúklings.“ Og 2. gr.: „Elli-, örorku- eða ekkjulífeyrisþegi heldur óskertum lífeyrisgreiðslum, þótt til komi vistun á stofnun þar sem sjúkratryggingar greiða fyrir hann, nema um sé að ræða samfellda vistun á slíkum stofnunum umfram 24 mánuði.“ Nál. heilbr.- og trn. er svo hljóðandi, með leyfi forseta: „ N. hefur rætt frv. á nokkrum fundum og fengið umsagnir um það. Ljóst er að skerðing sjúkradagpeninga við dvöl á sjúkrahúsi veldur mörgum heimilum örðugleikum, en nauðsynlegt er að afla frekari upplýsinga og gagna um þann aukna kostnað, er mundi leiða af afnámi skerðingarákvæðanna, áður en ákvörðun verði tekin. Varðandi 2. gr. frv. er í gildandi l. heimild til þeirra lífeyrisgreiðslna, sem þar er rætt um, og þar sem heimildarendurskoðun almannatryggingalaga fer nú fram og í trausti þess, að við þá endurskoðun verði umrædd atriði athuguð nánar, leggur n. til að frv. verði vísað til ríkisstj.
Þingræður haldnar á Alþingi Íslendinga

Forseti (Ásgeir Bjarnason) : Mér hefur borist eftirfarandi bréf : „Reykjavík, 17. apríl 1975. Þorvaldur Garðar Kristjánsson, 3. þm. Vestf., hefur í dag ritað mér á þessa leið: „Þar sem ég er á förum til útlanda í opinberum erindum leyfi ég mér með skírskotun til 138. gr. l. um kosningar til Alþ. að óska þess, að 1. varam. minn, Jóhannes Árnason sýslumaður, taki á meðan sæti mitt á Alþingi.“ Þetta er yður, herra forseti, hér með tilkynnt með ósk um, að þér látið fram fara í Sþ. rannsókn á kjörbréfi varamanns. Eggert G. Þorsteinsson, forseti Ed.“

Frsm. (Tómas Árnason) : Herra forseti. Kjörbréfanefnd hefur rannsakað kjörbréf Jóhannesar Árnasonar, Aðalstræti 55, Patreksfirði, sem 2. varaþm. D-listans í Vestfjarðakjördæmi. Kjörbréfanefnd hefur ekki fundið neina meinbugi á kjörbréfinu, en þarf að gefa samt örlitla skýringu. Það hefur verið gefið út kjörbréf, þar sem Jóhannes Árnason er talinn vera 2. varaþm. D-listans í Vestfjarðakjördæmi, en vegna þess að Sigurlaug Bjarnadóttir hlaut landskjör og er landsk. þm. hefur Jóhannes Árnason þar með orðið 1. varaþm. Sjálfstfl. í Vestfjarðakjördæmi, en kjörbréfið mun hafa verið gefið út áður en landskjör þm. var ákveðið endanlega. Með hliðsjón af þessari skýringu og þar sem kjörbréfanefnd hefur ekki fundið neitt athugavert við kjörbréfið leggur hún einróma til, að það verði samþ. og kosning Jóhannesar Árnasonar tekin gild.





Jóhannes Árnason hefur ekki áður setið á Alþ. og ber því að undirrita eiðstaf. Jóhannes Árnason hefur undirritað eiðstaf og býð ég hann velkominn til starfa á Alþ.
Þingræður haldnar á Alþingi Íslendinga

Flm. (Steingrímur Hermannason) : Herra forseti. Laxveiðilöggjöf okkar íslendinga er að því leyti nokkuð sérstæð að við leyfum almennt ekki laxveiði í sjó. Ég held að megi örugglega rekja til þessarar staðreyndar að laxgengd í íslenskar ár hefur a. m. k. haldist og jafnvel aukist á sama tíma og yfirleitt hefur orðið verulega minni laxgengd í ár nágrannaþjóða okkar. Við íslendingar höfum einnig verið mjög framarlega í flokki þeirra, ef ekki fremstir, sem á opinberum vettvangi hafa beitt sér mjög fyrir því að laxveiði væri bönnuð í sjó eða mjög takmörkuð. Á þessu hefur þó verið sá ljóður á ráði, að í laxveiðilöggjöf okkar eru undantekningar í 14. gr. laxveiðilöggjafarinnar. Þar er 3. liður, sem hljóðar svo, með leyfi forseta: „Nú hefur laxveiði í sjó verið metin sérstaklega til dýrleika í fasteignamati því er öðlast gildi árið 1932 eða tillit hefur verið tekið til hennar við ákvörðun fasteignaverðs í því mati og er þá sú veiði leyfileg.“ Með frv. til l. á þskj. 438, sem við flytjum fjórir þm., er gert ráð fyrir því að fella brott þetta ákvæði í 14. gr. og sömuleiðis 5. lið þessarar gr. sem leiðir af því fyrra. Hér er ekki um víðtækan atvinnuveg að ræða. Þetta er á tiltölulega fáum stöðum við landið og eftir því sem við komumst næst mun hér varla vera um nema fárra millj. kr. virði, þannig að ekki þarf þessu að fylgja mikill kostnaður. Hins vegar hafa þessari undanþágu fylgt ýmiss konar vandræði. kærur og deilur manna á meðal. Auk þess, eins og ég sagði áðan, má færa fyrir því rök að þetta sé veikleiki á okkar að öðru leyti góðum málflutningi á þessu sviði. Þetta er meginefni þessa frv., að þetta ákvæði verði niður fellt. Í 2. gr. frv. eru gerðar smávegis breytingar á 94. gr. laganna, 2. málsgr. Fyrst og fremst eru breytingarnar fólgnar í því, að kveðið er á um það að þeir menn, sem héraðsdómari dómkveður, ef um mat er að ræða, skuli eins og fyrr vera tveir, en annar þeirra skuli vera vatnalíffræðingur. Einnig er tekið inn í gr.: „Matsmenn skulu rökstyðja niðurstöður sínar.“ Ég vil geta þess, að þetta frv. er nú flutt í þriðja sinn, – það var flutt á 93. og 94. löggjafarþingi, - hefur því þegar verið í meðferð n. Það er von okkar flm. að frv. geti nú fengið skjóta afgreiðslu með tilliti til fyrri athugunar. Ég vil einnig geta þess, að borist hefur áskorun frá Landssambandi ísl. stangveiðimanna þar sem eindregið er mælst til þess að frv. þetta yrði endurflutt og samþ. Með þessum orðum vil ég lýsa þessu frv. og óska þess að því verði vísað til 2. umr. og hv. landbn.
Þingræður haldnar á Alþingi Íslendinga

Forseti (Ásgeir Bjarnason) : Mér hefur borist eftirfarandi bréf: „Reykjavík, 21. apríl 1975. Formaður þingflokks Alþb., Ragnar Arnalds, hefur í dag ritað mér á þessa leið: „Samkv. beiðni Stefáns Jónssonar, 5. þm.. Norðurl. e., sem farinn er til útlanda í opinberum erindum, leyfi ég mér með skírskotun til 138, gr. laga um kosningar til Alþ. að óska þess, að 1. varamaður hans, Soffía Guðmundsdóttir tónlistarkennari, taki á meðan sæti hans á Alþingi.“ Þetta er yður, herra forseti, hér með tilkynnt með ósk um, að þér látið fram fara í Sþ. rannsókn á kjörbréfi varamanns. Eggert G, Þorsteinsson, forseti Ed.“ Kjörbréf Soffíu Guðmundsdóttur liggur hér fyrir og ég vil biðja kjörbréfanefnd, að taka kjörbréfið til athugunar og fær kjörbréfanefnd 10 mín. til umráða. - Fundarhlé.

Frsm. (Tómas Árnason) : Herra forseti. Kjörbréfanefnd hefur rannsakað kjörbréf Soffíu Guðmundsdóttur tónlistarkennara á Akureyri, sem 1. varaþm, Alþb. í Norðurl. e., en hún tekur sæti á Alþ. vegna fjarveru Stefáns Jónssonar, 5, þm. Norðurl. e., sem er farinn til útlanda í opinberum erindum. Kjörbréfanefnd hefur ekki fundið neina meinbugi á kjörbréfinu og leggur einróma til að það verði samþ. og kosning Soffíu Guðmundsdóttir tekin gild.

Forseti (Ásgeir Bjarnason) : Soffía Guðmundsdóttir hefur ekki áður setið á þingi og ber því að undirrita eiðstaf. (Hinn nýi þingmaður, Soffía Guðmundsdóttir, undirritaði drengskaparheit um að halda stjórnarskrána.] Soffía Guðmundsdóttir hefur undirritað eiðstaf og býð ég hana velkomna til starfa á Alþingi.
Þingræður haldnar á Alþingi Íslendinga



Virðulegi forseti. Þar sem ekkert liggur fyrir um hvað það er sem á að skera niður treysti ég mér ekki til þess að greiða þessu atkv. og segi nei.
Þingræður haldnar á Alþingi Íslendinga



Mér hefur borist eftirfarandi bréf: „Reykjavík, 23. apríl 1975. Jón Helgason, 4. þm. Sunnl., hefur í dag ritað mér á þessa leið: „Þar sem ég mun vegna annarra starfa ekki geta sótt þingfundi á næstunni leyfi ég mér að biðja um fjarvistarleyfi og með skírskotun til 138. gr. l. um kosningar til Alþ., að óska þess, að 2. varamaður Framsfl. í Suðurlandskjördæmi, Ólafur Ólafsson kaupfélagsstjóri, taki sæti á Alþ. í fjarveru minni.“ Þetta er yður, herra forseti, hér með tilkynnt með ósk um, að þér látið fram fara í Sþ. rannsókn á kjörbréfi varamanns. Eggert G. Þorsteinsson, forseti Ed.“ Það liggur fyrir kjörbréf Ólafs Ólafssonar og vil ég biðja kjörbréfanefnd að taka það til athugunar. Fær n. 5 mín. tíma til að rannsaka kjörbréfið. Kjörbréfanefnd er orðin svo vön þessum störfum að hún þarf ekki lengri tíma. Fundi er frestað í 5 mín. - Fundarhlé.

Frsm. (Tómas Árnason) : Herra forseti. Kjörbréfanefnd hefur rannsakað kjörbréf Ólafs Ólafssonar kaupfélagsstjóra á Hvolsvelli, sem er 2. varaþm. B-listans í Suðurlandskjördæmi og kemur inn sem 2. varaþm., en 1. varaþm., Guðmundur G. Þórarinsson, situr á Alþ., eins og hv. þm. er kunnugt. Kjörbréfanefnd hefur ekki fundið neitt athugavert við kjörbréfið og leggur einróma til að það verði samþ. og kosning Ólafs Ólafssonar tekin gild.



Forseti (Ásgeir Bjarnason); Ólafur Ólafsson hefur ekki áður setið á Alþ. og ber að undirrita eiðstaf. Ólafur Ólafsson hefur undirritað eiðstaf og býð ég hann velkominn til starfa á Alþingi.
Þingræður haldnar á Alþingi Íslendinga



Herra forseti. Við 1. umr. gerði ég grein fyrir brtt. sem ég flutti við þetta frv. um athugun á framfærslukostnaði barna, till. sem er prentuð á þskj. 504. Ég tel að það liggi nú fyrir að till. fæst ekki samþykkt í þeirri mynd, sem hún var flutt og ég hefði kosið. En eftir viðræður við hæstv. forsrh. um orðalag till. á þann veg að meiri líkur yrðu til þess að hún fengist samþ. hef ég ákveðið að flytja hana í breyttri mynd og leyfi mér að leggja fram skrifl. brtt. svo hljóðandi, með leyfi hæstv. forseta: Við ákvæði til bráðabirgða á eftir 12. gr. bætist nýr stafliður: „Fyrir árslok 1975 skal fjmrh. láta fara fram sem nákvæmasta könnun á framfærslukostnaði barna, þ. á m. hvernig honum er háttað eftir mismunandi aldri og fjölda barna í fjölskyldu, svo að hafa megi niðurstöður könnunarinnar til hliðsjónar við álagningu skatta og :ákvörðun tryggingabóta sem greiddar eru vegna barna. Skýrsla um könnunina verði lögð fyrir Alþ.“ Ég vænti þess að forseti muni leita afbrigða til að till. megi koma fyrir.
Þingræður haldnar á Alþingi Íslendinga

Forseti (Ásgeir Bjarnason) : Mér hefur borist eftirfarandi bréf: „Reykjavík, 30. apríl 1975. Varaformaður þingflokks framsóknarmanna hefur í dag ritað mér á þessa leið: „Mér hefur tjáð Páll Pétursson, 3. þm. Norðurl. v., að hann geti ekki vegna anna sótt þingfundi á næstunni. Samkvæmt beiðni hans er þess því óskað með skírskotum til 138. gr. laga um kosningar til Alþ., að 1. varamaður Framsfl. í Norðurl. v., Guðrún Benediktsdóttir húsfrú, taki sæti Páls meðan hann er fjarverandi.“ Þetta er yður, herra forseti, hér með tilkynnt með ósk um, að þér látið fram fara í Sþ. rannsókn á kjörbréfi varamanns. Ragnhildur Helgadóttir, forseti Nd.“ Kjörbréf Guðrúnar Benediktsdóttur liggur hér fyrir og vil ég biðja kjörbréfanefnd að rannsaka kjörbréfið og fær hún 6 mínútur til starfa. Fundi er frestað í 5 mínútur. - Fundarhlé.

Frsm. (Tómas Árnason) : Herra forseti. Kjörbréfanefnd hefur rannsakað kjörbréf Guðrúnar Benediktsdóttur, húsfrúr, Grundarási, Vestur-Húnavatnssýslu, sem er 1. varaþm. Framsfl. í Norðurl. v., en hún tekur sæti á Alþ. í fjarveru Páls Péturssonar, 3. þm. Norðurl. v. Kjörbréfan. hefur ekki fundið neitt að kjörbréfinu og leggur einróma til, að það verði samþ. og kosning Guðrúnar Benediktsdóttur tekin gild.





Guðrún Benediktsdóttir hefur ekki áður setið á þingi og ber því að undirrita eiðstaf. Guðrún Benediktsdóttir hefur undirritað eiðstaf og býð ég hana velkomna til starfa á Alþingi.
Þingræður haldnar á Alþingi Íslendinga

Forseti (Ragnhildur Helgadóttir) : Þar sem þetta er síðasti fundur Nd. á þessu þingi, vil ég leyfa mér að þakka hv. þdm. gott og drengilegt samstarf við mig sem forseta þessarar d. Sérstakar þakkir færi ég varaforsetum d. fyrir ágæta aðstoð þeirra, svo og skrifurum d. Og ég vil þakka skrifstofuliði Alþ. og starfsfólki þess öllu vel unnin störf þess og ánægjulegt samstarf. Þingfréttariturum vil ég einnig þakka þeirra störf.

Magnús T. Ólafsson Hæstv. forseti. Ég vil gjarnan mega mæla fyrir hönd okkar dm. allra þegar ég tjái hæstv. forseta þakkir fyrir hlýleg orð og góðar óskir í okkar garð. Sömuleiðis færi ég fyrir hönd dm. hæstv. forseta þakkir fyrir samstarfið á þinginu sem senn lýkur, fundarstjórn og fyrirgreiðslu mála. Ég óska af okkar hálfu hæstv. forseta og fjölskyldu hennar heilla og vona að við hittumst heil á næsta þingi. Ég bið hv. dm. að taka undir orð mín með því að rísa úr sætum. - Dm. risu úr sætum.

Forseti (Ragnhildur Helgadóttir) : Ég þakka hv. 3. landsk. þm. árnaðaróskir hans og hv. þdm. þeirra undirtektir. Ég vil óska utanbæjarþm. góðrar heimferðar og heimkomu og öllum hv. þdm. og fjölskyldum þeirra giftu og velfarnaðar. Ég læt í ljós ósk um að við megum öll hittast heil til starfa á þingi næsta haust.
Þingræður haldnar á Alþingi Íslendinga



Herra forseti. Ég mun styðja frv. þetta eins og það liggur fyrir enda þótt ég hefði talið að dagskrártill. okkar hefði átt að tryggja að þetta mál næði fram að ganga. Sú breyting, sem nú hefur orðið, tekur mið af þeirri staðreynd að það þarf líka að huga að því að afla tekna eða þá að gera ráð fyrir því að eitthvað hverfi á móti. Ég hefði hins vegar talið vera meiri reisn yfir því ef Alþ. hefði ákveðið á hvern hátt teknanna skuli aflað eða hvað skuli falla niður á móti, en ég treysti því, að hæstv. ríkisstj. geri það á skynsamlegan hátt, og því mun ég fylgja málinu.



Herra forseti. Ég lýsi stuðningi við þetta frv. í trausti þess að með þeirri breytingu, sem á hefur verið gerð, verði annað hvort fjáröflunin til þess hagað á annan hátt en þar er gert ráð fyrir ellegar að Atvinnuleysistryggingasjóði verði tryggðar tekjur eða af Atvinnuleysistryggingasjóði verði létt þeim gjöldum sem búið er að lögfesta á hann.



Herra forseti. Ég hef ekki tafið þessar umr. til þessa, enda lýsti yfir þegar í hv. heilbr.- og félmn. að ég væri fylgjandi frv. og ég hef ekkert farið dult með þá skoðun mína að ég hef verið það frá upphafi vega. En að sjálfsögðu geri ég það í trausti þess, að Atvinnuleysistryggingasjóði verði tryggðar tekjur með einhverjum hætti til að mæta þeim útgjöldum er af frv. leiðir og framkvæmd þess skaði ekki þær skyldur sem á Atvinnuleysistryggingasjóði hvíla í dag.